Ranomi Kromowidjojo

Ranomi Kromowidjojo (Sauwerd, gemeinte Winsum, 20 augustus 1990) is 'n Nederlandse zwumster vaan Javaansen aofkóms. Sinds 2005, wie ze deilnaom aon de EK kortebaon, zwump ze bij de seniore. Ze deeg twie kier aon de Olympische Speule mèt, in 2008 en 2012, en haolde bij allebei gouwe medajele. Ze is gespecialiseerd in de vrije slaag en de rögkslag.

Carrièr
Kromowidjojo woort gebore es keend vaan 'ne Surinaams-Javaanse pa en 'n Nederlandse ma. Häör awwer broor brach häör op häör veerde aon 't zwumme, iers bij de plaotseleke zwumclub Ducdalf, meh al gaw in wèdstriedverband bij TriVia in Groninge. Mèt häör tiende zwom ze e Nederlands leeftiedsrecord op de 50 meter vrij. Al in 2005, mèt veertien jaor, debuteerde ze op internationaol wèdstrije in 't EK veur de jäög. Later dat jaor debuteerde ze zelfs op 't EK Kortebaon veur de seniore. Häör debuut op 't EK Langebaon kaom 't jaor dao-op; dao haolde ze 'n zelvere medajel in de 4x100 m vrije slaag. In 2007 traoj ze veur 't iers op e WK op; hei haolde de estafètteplóg broons.

In 2008, 't jaor boe-in Kromowidjojo woort oetgerope tot Nederlands talent vaan 't jaor, wisselde ze vaan club (ze góng nao PSV in Eindhove) en deeg ze mèt aon de Olympische Speule (in Peking). Hei won ze in de 4x100 meter vrije slaag 'n gouwe medajel, same mèt Inge Dekker, Femke Heemskerk en Marleen Veldhuis. Häör ierste individueel gouwe medajele won ze in 2010, bij 't EK en WK Kortebaon. In 2012 deeg ze weer mèt de Olympische Speule mèt (noe in Londe). Hei haolde ze 'n zèlvere medajel mèt de estafètteplóg op de 4x100m vrij en twie individueel gouwe medajele op de 50 en 100 meter vrije slaag.

Persoenleke records
 Kortebaon 
 Aofstand  Tied  Daag  Plaots 50m vrije slaag  23,37  19 december 2010  Dubai 100m vrije slaag  51,44  11 december 2009  Istanboel 200m vrije slaag  1.55,77  18 december 2011  Atlanta 400m vrije slaag  4.06,25  19 december 2008  Amsterdam 50m kapelleslaag  26,13  29 december 2008  Saint-Paul 100m kapelleslaag  58,93  8 november 2009  Bozen 50m rögkslag  27,08  13 december 2008  Rijeka 100m rögkslag  59,90  20 december 2008  Amsterdam Langebaon 
 Aofstand  Tied  Datum  Plaots 50m vrije slaag  24,05  4 augustus 2012  Londe 100m vrije slaag  52,75  13 aprèl 2012  Eindhove 200m vrije slaag  1.59,77  22 miert 2008  Eindhove 50m kapelleslaag  25,74  7 aprèl 2011  Eindhove 100m kapelleslaag  59,72 13 juni 2009  Eindhove 50m rögkslaag  28,70  5 december 2008  Eindhove

Bron
Dit artikel is gebaseerd op, en gedeiltelek vertaold oet, 't corresponderend Nederlandstaoleg artikel, en wel in dees versie.

Categorie:Zjwömmers
Categorie:Laevende luuj
Categorie:Luuj gebaore in d'n twintigsten iew
Categorie:Persoene oet Nederland